

**MINIGRADNJA d.o.o.,** Put za Gaćeleze 7, 22211 Vodice, OIB: 82262608728 koje zastupa Ante Perica, član Uprave (u daljnjem tekstu: **Naručitelj**)

i

**\_\_\_\_\_\_\_\_\_\_\_\_\_\_\_\_\_\_\_\_\_**, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljem tekstu: **Isporučitelj**)

zaključili su

**U G O V O R**

**ZA NABAVU OPREME S MONTAŽOM I EDUKACIJOM**

**GRUPA 1**

Automatski obradni centar, stroj za izrezivanje, montažna oprema, stolna pila, edukacija i školovanje za postavljanje i puštanje u pogon Automatskog obradnog centra i ostalih povezanih elemenata

**Evidencijski broj nabave: 01/2021**

1. **PREDMET UGOVORA**

**Članak 1.**

(St.1.) Naručitelj povjerava, a Isporučitelj se obvezuje isporučiti opremu te izvršiti edukaciju i školovanje kako slijedi:

|  |  |  |
| --- | --- | --- |
| **AUTOMATSKI OBRADNI CENTAR** | KOM | 1 |
| **STROJ ZA IZREZIVANJE** | KOM | 1 |
| **MONTAŽNA OPREMA** | KOMPLET | 1 |
|  **EDUKACIJA I ŠKOLOVANJE** | KOMPLET | 1 |

(St.2.) Ponuda Isporučitelja oznake br. \_\_\_\_\_\_\_\_\_\_\_\_\_ sa troškovnikom od \_\_\_\_\_\_\_\_ godine i ostalim uvjetima, odabrana je kao najpovoljnija ponuda po provedenom postupku nabave, sukladno Pravilu o provedbi postupaka nabava za neobveznike zakona o javnoj nabavi 1.Izmjena(Prilog 03, Pravilo br. 5, verzija 7.0, prosinac 2020.).

(St.3.) Oprema, edukacija i školovanje koji su predmet ovog Ugovora nabavljaju se u sklopu projekta „ULAGANJE UPROIZVODNI PROCES TVRTKE MINIGRADNJA D.O.O. S CILJEM DIGITALNE I ZELENE TRANZICIJE“, referentne MIS oznake KK.11.1.1.01.0229.

(St.4.) Kao sastavni dio ovog Ugovora prilažu se:

* Ponudbeni list i troškovnik iz usvojene ponude Isporučitelja
* Tehničke specifikacije robe

#### VRIJEDNOST PREDMETA UGOVORA

**Članak 2.**

(St.1.) Ugovorna vrijednost po izvršenju svih obaveza po ovom Ugovoru iznosi:

**Iznos bez PDV-a: \_\_\_\_\_\_\_\_\_\_\_ kuna**

**PDV (25%): \_\_\_\_\_\_\_\_\_\_\_\_ kuna**

**Iznos s PDV-om: \_\_\_\_\_\_\_\_\_\_ kuna**

(St.2.) Ovako utvrđeni iznos čini ukupno ugovorenu cijenu iz ovog Ugovora. Cijena je nepromjenjiva.

(St.3.)U cijenu su uračunati svi troškovi povezani s isporukom uređaja, edukacijom i školovanjem, uključujući posebne poreze, trošarine i carine, ako postoje, te troškovi transporta odnosno isporuke do sjedišta Naručitelja, dostave i slično, te popusti.

#### NAČIN PLAĆANJA

**Članak 3.**

(St.1.) Plaćanje se vrši temeljem računa koje Isporučitelj dostavlja temeljem ovog Ugovora Naručitelju kako slijedi:

* STROJ ZA IZREZIVANJE: plaćanje u najdužem roku od 30 dana od isporuke
* OSTALA OPREMA I EDUKACIJA: 20% u najdužem roku od 8 dana od potpisa ugovora; 70% prije isporuke pojedine opreme i 10% nakon kompletne isporuke opreme i izvršene edukacije i potpisa Zapisnika o kompletnoj isporuci i izvršenju svih ugovornih obveza

(St.2.) Plaćanje je najkasnije u roku od 30 dana od primitka računa i odobrenja Naručitelja na račun Isporučitelja i/ili podugovaratelja (ako je primjenjivo).

(St.3.) Preduvjet plaćanja je obostrano potpisani Zapisnik o primopredaji, osim za slučaj da se plaćanje vrši prije isporuke sukladno st.1. ovog članka Ugovora.

(St.4.) Plaćanje se vrši u kunama. Isporučitelj mora biti u mogućnosti primiti plaćanje u hrvatskim kunama (HRK).

(St.5.) Isporučitelj ne može zaračunati nikakve dodatne troškove osim onih koji su već predviđeni usvojenim troškovnikom.

#### MJESTO I ROKOVI ISPORUKE

**Članak 4.**

 (St.1.) Roba se isporučuje na adresu Naručitelja kako slijedi:

|  |  |  |
| --- | --- | --- |
| **Rb. grupe** | **Naziv grupe** | **Rok isporuke** |
| 1 | Automatski obradni centar, stroj za izrezivanje, montažna oprema, stolna pila, edukacija i školovanje za postavljanje i puštanje u pogon Automatskog obradnog centra i ostalih povezanih elemenata | **Sukcesivna isporuka:**Sva oprema, uključivo montažu i edukaciju u najdužem roku od 7 mjeseci od potpisa ugovora. |

(St.2.) Isporuka robe potvrđuje se obostranim potpisom **Zapisnika o primopredaji.** Ukoliko će se roba isporučivati sukcesivno za svaku isporuku potpisuje se Zapisnik o primopredaji. Nakon završene edukacije osoblja Naručitelja potpisuje se **Zapisnik o školovanju** (servisni nalog u kojem se navode detalji o edukaciji, osobe koje su educirane i u kojem području).

(St.3.) Sve ugovorne obveze smatraju se izvršenima urednom isporukom i montažom robe, izvršenom obukom o rukovanju strojevima ( stavka edukacija i školovanje), predajom sve tehničke dokumentacije i jamstva proizvođača te predaja jamstva za otklon nedostataka u jamstvenom roku o čemu se potpisuje **Zapisnik o kompletnoj isporuci i izvršenju svih ugovornih obveza.**

(St.4.) Isporučitelj je dužan isporučiti uređaje prema zahtjevima Naručitelja, važećim standardima, normativima, zakonima i tehničkim propisima Republike Hrvatske.

**Članak 5.**

(St.1.) Isporučitelj ima pravo na produženje roka iz čl.4.st.1. ovog Ugovora u slučaju više sile (izvanredni vanjski događaji nastali nakon sklapanja ugovora a prije dospjelosti obveze, koji se u vrijeme sklapanja ugovora nisu mogli predvidjeti, niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, npr. ratno stanje, štrajk, pandemija COVID-19, elementarne nepogode i sl.). Produženje roka iz čl.4.st.1. ovog Ugovora moguće je i po pisanom zahtjevu Naručitelja.

(St.2.) Isporučitelj je u obvezi zahtjev za produženje roka podnijeti Naručitelju u pisanom obliku najkasnije u roku od 8 dana od dana prestanka događaja zbog kojeg je bio spriječen izvršiti ugovorene obveze puštanja uređaja u funkciju. Produženje roka za puštanje uređaja u punu funkciju po ovom Ugovoru dat će se u pisanom obliku Aneksom ovom Ugovoru. Isto vrijedi i za slučaj da produženje roka iz čl.4.st.1. inicira Naručitelj.

#### OBVEZE ISPORUČITELJA

**Članak 6.**

(St.1.) Isporučitelj jamči mogućnost nadogradnje kompatibilnih dijelova ukoliko se za time ukaže potreba.

(St.2.) Isporučitelj je dužan odmah otkloniti nedostatke utvrđene prilikom isporuke, odnosno konačne primopredaje opreme.

(St.3.) Ukoliko Isporučitelj ne isporuči opremu ugovorene kvalitete, Naručitelj može primijeniti jednu ili više sankcija: vratiti opremu te raskinuti ugovor.

**Članak 7.**

(St.1.) Isporučitelj jamči da oprema funkcionira, te da nema mana u materijalu i izradi.

(St.2.) Jamstveni rok za otklanjanje nedostataka u jamstvenom roku za isporučenu opremu ugovora se prema usvojenoj ponudi Isporučitelja (UPISUJE SE IZ ODABRANE PONUDE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Isporučitelj jamči za ispravnost opreme \_\_\_\_\_\_\_\_\_ mjeseci od datuma primopredaje opreme iz troškovnika.

(St.3.) Isporučitelj se obvezuje u jamstvenom roku: otklanjati kvarove putem servisa, organizirati radove otklanjanja nedostataka na mjestu instalacije opreme, organizirati te radove na način da oprema koja se servisira ili popravlja ne bude izvan redovne uporabe od strane Naručitelja više od 30 dana godišnje.

(St.4.) Jamstveni rok se produžuje za vrijeme u tijeku kojeg se vrše eventualni popravci na opremi, ako se za to pokaže potreba. Za izmijenjene dijelove opreme jamstveni rok teče od dana instaliranja.

(St.5.) Jamstveni rok će obuhvaćati slijedeće:

* otklanjanje svih nedostataka i kvarova koji su nastali redovnom upotrebom u skladu s uputama proizvođača odnosno uvjeta iz jamstvenog lista za predmetnu opremu za vrijeme jamstvenog roka o trošku Isporučitelja. Oprema koju nije u mogućnosti popraviti na mjestu korištenja, odnosno mjestu isporuke, Isporučitelj će o svom trošku odvesti u servis i popravljeno vratiti iz servisa. Rok za otklanjanje nedostataka i kvarova iznosi maksimalno 30 (trideset) dana od dana prijave nedostatka ili kvara;
* Isporučitelj je obvezan pristupiti otklanjanju kvara ili nedostatka najkasnije u roku od 3 radna dana od trenutka prijave nedostatka ili kvara te o svom trošku zamijeniti opremu kojoj nije otklonjen kvar ili nedostatak, ukoliko u roku za otklanjanje nedostataka i kvarova ne otkloni nastali kvar ili nedostatak, novom opremom istih ili boljih tehničkih specifikacija.

(St.6.) Isporučitelj je obvezan dostaviti podatke o osobama i kontaktima, koje će ovlaštena osoba Naručitelja kontaktirati u slučaju nedostatka ili kvara na opremi.

**Članak 8.**

(St.1.) Isporučitelj je obvezan u roku od 15 (petnaest) radnih dana od dana ovjere Zapisnika o primopredaji pojedine opreme iz troškovnika naručitelju predati solemniziranu bjanko zadužnicu za slučaj da Isporučitelj u jamstvenom roku ne ispuni obveze po osnovi otklanjanja nedostataka koje ima po osnovi jamstva ili s osnova naknade štete, u apsolutnom iznosu od 5% (pet posto) vrijednosti opreme (u obzir se uzima vrijednost pojedine opreme iz troškovnika) bez PDV-a, s rokom važenja od minimalno 12 mjeseci (ili duže ovisno o dostavljenoj izjavi o roku trajanja jamstva).

(St.2.) Umjesto traženog jamstva za otklanjanje nedostataka u jamstvenom roku Isporučitelj može Naručitelju uplatiti novčani polog u apsolutnom iznosu od 5 % (pet posto) vrijednosti opreme (u obzir se uzima vrijednost pojedine opreme iz troškovnika) bez PDV-a, na IBAN Naručitelja:

**HR9624840081502024512, SWIFT: RZBHHR2X RBA banka.**

s pozivom na broj odobrenja HR00-OIB Isporučitelja, sa svrhom plaćanja: novčani polog za jamstvo za otklanjanje nedostataka.

#### IZMJENE I RASKID UGOVORA

**Članak 9.**

(St.1.) Sve izmjene ugovora trebaju biti sastavljene u pisanom obliku u formi dodatka ugovoru.

(St.2.) Raskid ugovora ukoliko se za to ostvare uvjeti daje se u pisanom obliku.

#### OSTALE ODREDBE

**Članak 10.**

(St.1.) Isporučitelj se obvezuje da neće ustupiti trećemu svoja prava i obveze, po odredbama ovog Ugovora, a bez pristanka Naručitelja.

(St.2.) Ovaj Ugovor stupa na snagu danom obostranog potpisa.

(St.3.) Za sve što ovim Ugovorom nije posebno predviđeno važit će odredbe Zakona o obveznim odnosima (Narodne novine broj [35/05](https://www.zakon.hr/cms.htm?id=96), [41/08](https://www.zakon.hr/cms.htm?id=97), [125/11](https://www.zakon.hr/cms.htm?id=98), [78/15](https://www.zakon.hr/cms.htm?id=12058), [29/18](https://www.zakon.hr/cms.htm?id=27649)) te drugi relevantni zakoni i podzakonski propisi koji reguliraju izvršenje predmetne vrste ugovora.

(St.4.) Eventualna sporna pitanja realizacije ovog Ugovora, ugovorne strane će rješavati dogovorno, a ako na taj način ne budu riješena, u slučaju sudskog spora ugovorne strane ugovaraju nadležnost suda prema mjestu sjedišta Naručitelja.

(St.5.) Ovaj Ugovor sačinjen je u 4 (četiri) istovjetna primjerka, od kojih po potpisu i ovjeri svaka strana zadržava po 2 (dva) primjerka.

U Vodicama, \_\_\_\_\_\_\_\_\_\_\_\_\_\_\_

Za Naručitelja Za Isporučitelja

.................................... ....................................